In lenguistega se dixe argoménto de un verbo el toco de fraxe che in vari modi el ciapa parte a l'asion verbałe, come sojeto o come ojeto. Gh'è verbi co du o tri arguminti e verbi co n'argoménto soło o co gnanca n'argoménto come i inpersonałi. I verbi co zero arguminti no i ga sojeto e gnanca ojeti; i verbi co n'argoménto soło i ga un sojeto; i verbi co du arguminti i ga un sojeto e n'ojeto direto ; i verbi co tri arguminti i ga un sojeto, n'ojeto direto e anca n'ojeto indireto.